พระราชบัญญัติการพลังงานแห่งชาติ พ.ศ. 2496 (ยกเลิก)
วันที่ประกาศ: 1953-01-06

content: พระราชบัญญัติ การพลังงานแห่งชาติ พ.ศ. ๒๔๙๖ (ยกเลิก)
content: ภูมิพลอดุลยเดช ป.ร. ให้ไว้ ณ วันที่ ๕ มกราคม พ.ศ ๒๔๙๖ เป็นปีที่ ๘ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรกำหนดอำนาจและหน้าที่ของการพลังงานแห่งชาติ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติการพลังงานแห่งชาติ พ.ศ. ๒๔๙๖”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ในพระราชบัญญัตินี้ “พลังงาน” หมายความว่า ตัวแรงอันได้จากที่มาธรรมชาติ เช่น น้ำ ลม ความร้อนธรรมชาติ แสงอาทิตย์ แร่ธาตุ หรือเชื้อเพลิง เป็นต้นว่า ฟืน แกลบ น้ำมัน ถ่านหิน หรือแก๊สธรรมชาติ “พลังงานควบคุม” หมายความว่า พลังงานซึ่งได้กำหนดให้มีการควบคุมตามกฎแห่งพระราชบัญญัตินี้ “การพลังงาน”
sectionNo: 3
content: หมายความว่า กิจการที่บุคคลได้จัดทำขึ้นเพื่อให้ได้มาซึ่งพลังงาน เช่น ไฟฟ้า ไอน้ำ แก๊ส “คณะกรรมการ” หมายความว่า คณะกรรมการพลังงานแห่งชาติ “เลขาธิการ” หมายความว่า เลขาธิการการพลังงานแห่งชาติ “พนักงานเจ้าหน้าที่” หมายความว่า พนักงานเจ้าหน้าที่ของการพลังงานแห่งชาติ และให้หมายความรวมถึง
sectionNo: 3
content: เจ้าพนักงานของกระทรวง ทบวง กรม เทศบาล สุขาภิบาล หรือพนักงานองค์การพลังงาน ซึ่งพระราชบัญญัตินี้กำหนดให้ถือว่าเป็นพนักงานเจ้าหน้าที่ด้วย “เขตการพลังงาน” หมายความว่า เขตตามที่มีพระราชกฤษฎีกากำหนด
sectionNo: 4
content: มาตรา ๔ ให้นายกรัฐมนตรีรักษาการตามพระราชบัญญัตินี้ และให้มีอำนาจออกกฎกระทรวงเพื่อปฏิบัติการตามพระราชบัญญัตินี้ กฎกระทรวงนั้น เมื่อได้ประกาศในราชกิจจานุเบกษาแล้วให้ใช้บังคับได้
sectionNo: 1
content: หมวด ๑ การพลังงานแห่งชาติ
sectionNo: 5
content: มาตรา ๕ ให้การพลังงานแห่งชาติซึ่งตั้งขึ้นตามกฎหมายว่าด้วยการปรับปรุงกระทรวง ทบวง กรม มีอำนาจและหน้าที่ดังต่อไปนี้ (๑) จัดหาและก่อให้เกิดพลังงานเพื่อความเจริญของประเทศและสวัสดิภาพของประชาชน (๒) ทำการค้นคว้า ทดลอง ตรวจ สำรวจ รวบรวมสถิติเกี่ยวกับแหล่งที่อันเหมาะสมแก่การที่จะก่อให้เกิดพลังงานน้ำ
sectionNo: 5
content: หรือแหล่งที่จะได้มาซึ่งวัตถุอันเป็นที่มาแห่งพลังงานไฟฟ้าและอย่างอื่น (๓) วางนโยบายและควบคุมในการผลิตพลังงานต่าง ๆ เช่น พลังงานไฟฟ้า (๔) จัดให้มี ควบคุม สร้าง ซื้อ ขาย เช่า ให้เช่า หรือเลิกแหล่งผลิตและระบบส่ง ระบบจ่ายพลังงาน (๕) วางระเบียบและควบคุมเพื่อความปลอดภัยจากอันตรายอันเนื่องด้วยการพลังงาน
sectionNo: 5
content: (๖) ตั้งมาตรฐานและกำหนดอัตราการขายพลังงาน (๗) ช่วยเหลือและส่งเสริมการใช้พลังงานต่าง ๆ เพื่อการเศรษฐกิจ เช่น การเกษตรกรรม การหัตถกรรม การอุตสาหกรรม การพาณิชยกรรม และการคมนาตม (๘) จัดให้เกิดประโยชน์อย่างอื่นร่วมกับประโยชน์ที่ได้รับจากการพลังงาน เช่น การชลประทาน การป้องกันน้ำท่วม และการคมนาคมทางน้ำ
sectionNo: 6
content: มาตรา ๖ ให้เลขาธิการพลังงานแห่งชาติ มีหน้าที่บังคับบัญชา ควบคุมดูแลโดยทั่วไปซึ่งราชการของการพลังงานแห่งชาติ
sectionNo: 7
content: มาตรา ๗ ให้มีคณะกรรมการการพนักงานแห่งชาติ ประกอบด้วย นายกรัฐมนตรีเป็นประธานกรรมการ รัฐมนตรีว่าการกระทรวงวิทยาศาสตร์ เทคโนโลยีและการพลังงาน เป็นรองประธานกรรมการ รัฐมนตรีว่าการกระทรวงมหาดไทย รัฐมนตรีว่าการกระทรวงอุตสาหกรรม อธิบดีกรมชลประทาน อธิบดีกรมทรัพยากรธรณี อธิบดีกรมป่าไม้ อธิบดีกรมโยธาธิการ
sectionNo: 7
content: และผู้ทรงคุณวุฒิอีกไม่เกินเก้าคนซึ่งคณะรัฐมนตรีแต่งตั้ง เป็นกรรมการ และเลขาธิการเป็นกรรมการและเลขานุการ
sectionNo: 8
content: มาตรา ๘ กรรมการผู้ทรงคุณวุฒิดำรงตำแหน่งที่มีกำหนดห้าปี เว้นแต่ในวาระเริ่มแรกเมื่อครบกำหนดสองปี ให้กรรมการผู้ทรงคุณวุฒิจับฉลากออกจากตำแหน่งกึ่งหนึ่ง เศษของกึ่งให้ปัดทิ้งเสีย กรรมการที่พ้นจากตำแหน่งนี้ จะทรงพระกรุณาโปรดเกล้าฯ แต่งตั้งให้เป็นกรรมการอีกก็ได้
sectionNo: 9
content: มาตรา ๙ นอกจากการออกจากตำแหน่งตามวาระตามความในมาตรา ๘ กรรมการผู้ทรงคุณวุฒิพ้นจากตำแหน่งเมื่อ (๑) ตาย (๒) ลาออก (๓)ต้องจำคุกโดยคำพิพากษาโทษจำคุก (๔) ทรงพระกรุณาโปรดเกล้าฯ ให้ออกจากตำแหน่ง ในกรณีที่มีการพ้นจากตำแหน่งตามมาตรานี้ จะได้ทรงพระกรุณาโปรดเกล้าฯ แต่งตั้งกรรมการเข้าแทน
sectionNo: 9
content: กรรมการที่ได้รับการแต่งตั้งเข้าแทนนี้ย่อมอยู่ในตำแหน่งได้เพียงเท่ากำหนดเวลาของผู้ซึ่งตนแทน
sectionNo: 10
content: มาตรา ๑๐ การประชุมทุกคราวต้องมีกรรมการมาประชุมไม่ต่ำกว่าหนึ่งในสาม จึงเป็นองค์ประชุม
sectionNo: 11
content: มาตรา ๑๑ เมื่อประธานไม่อยู่ในที่ประชุม ให้รองประธานทำหน้าที่แทน ถ้าประธานและรองประธานไม่อยู่ในที่ประชุมให้กรรมการเลือกตั้งกันขึ้นเป็นประธานในที่ประชุมนั้น
sectionNo: 12
content: มาตรา ๑๒ การลงมติวินิจฉัยข้อปรึกษาให้ถือเอาเสียงข้างมากเป็นประมาณ กรรมการคนหนึ่งย่อมมีเสียงหนึ่งในการลงคะแนน ถ้ามีจำนวนเสียงลงคะแนนเท่ากัน ให้ประธานในที่ประชุมออกเสียงเพิ่มขึ้นได้อีกเสียงหนึ่งเป็นเสียงชี้ขาด
sectionNo: 13
content: มาตรา ๑๓ ในการดำเนินการตามอำนาจและหน้าที่ ให้การพลังงานแห่งชาติดำเนินการตามมติของคณะกรรมการ และเพื่อการนี้อาจมอบให้กระทรวง ทบวง กรม เทศบาล สุขาภิบาล องค์การของรัฐ หรือบุคคลใด ๆ ปฏิบัติกิจการเฉพาะอย่างแทนได้ แต่ทั้งนี้ต้องเป็นไปตามข้อบังคับที่คณะกรรมการกำหนด
sectionNo: 14
content: มาตรา ๑๔ ในกรณีที่การพลังงานแห่งชาติมอบให้กระทรวง ทบวง กรม เทศบาล หรือสุขาภิบาลดำเนินการใด ๆ อันเกี่ยวกับการพลังงาน ให้ผู้ได้รับมอบดังกล่าวปฏิบัติการให้เป็นไปตามที่ได้รับมอบนั้น และเพื่อประโยชน์แห่งมาตรานี้ ให้เจ้าพนักงานของกระทรวง ทบวง กรม เทศบาล หรือสุขาภิบาลผู้ปฏิบัติการตามที่ได้รับมอบนั้น
sectionNo: 14
content: มีอำนาจและหน้าที่อย่างเดียวกับพนักงานเจ้าหน้าที่ของการพลังงานแห่งชาติตามที่กำหนดไว้ในพระราชบัญญัตินี้ ในการมอบอำนาจและหน้าที่ให้กระทรวง ทบวง กรม เทศบาล หรือสุขาภิบาลดำเนินการ การพลังงานแห่งชาติจะโอนเงินไปตั้งจ่ายทางกระทรวง ทบวง กรม เทศบาล หรือสุขาภิบาลเช่นว่านั้น
sectionNo: 14
content: เพื่อใช้จ่ายตามรายการที่อนุมัติในงบประมาณของการพลังงานแห่งชาติก็ได้ ในการปฏิบัติหน้าที่ ให้ถือว่าเจ้าพนักงานของกระทรวง ทบวง กรม เทศบาล หรือสุขาภิบาลผู้ป่วยปฏิบัติการตามที่ได้รับมอบหมายตามความในมาตรานี้เป็นพนักงานเจ้าหน้าที่
sectionNo: 15
content: มาตรา ๑๕ คณะกรรมการอาจแต่งตั้งคณะอนุกรรมการให้ปฏิบัติการแทนตามที่จะมอบหมายได้
sectionNo: 16
content: มาตรา ๑๖ ในการดำเนินการตามอำนาจและหน้าที่ ให้การพลังงานแห่งชาติมีอำนาจเรียก โดยทำเป็นหนังสือให้กระทรวง ทบวง กรม เทศบาล สุขาภิบาล องค์การของรัฐ หรือบุคคลใด ๆ มาชี้แจงข้อเท็จจริง หรือให้ส่งเอกสาร หลักฐาน หรือสิ่งของต่าง ๆ ที่เกี่ยวกับการพลังงาน มาประกอบการพิจารณาได้ตามความจำเป็น
sectionNo: 16
content: ให้การพลังงานแห่งชาติจ่ายค่าพาหนะเดินทาง ค่าที่พัก และค่าใช้จ่ายอื่นตามที่จ่ายจริง และค่าป่วยการการที่การพลังงานแห่งชาติเห็นสมควร ให้แก่บุคคลที่ถูกเรียกตามความในวรรคก่อน
sectionNo: 17
content: มาตรา ๑๗ ในการปฏิบัติราชการของการพลังงานแห่งชาติ ให้พนักงานเจ้าหน้าที่มีอำนาจเข้าไปในสถานที่ของกระทรวง ทบวง กรม เทศบาล สุขาภิบาล องค์การของรัฐ หรือของบุคคลใด ๆ ในระหว่างเวลาพระอาทิตย์ขึ้นถึงพระอาทิตย์ตก เพื่อสอบถามข้อเท็จจริง หรือเพื่อตรวจสอบเอกสารหรือสิ่งของใด ๆ
sectionNo: 17
content: ที่เกี่ยวกับการพลังงานจากบุคคลที่อยู่ในสถานที่เช่นว่านั้นได้ตามความจำเป็น ในการนี้ผู้ครอบครองสถานที่ดังกล่าวต้องให้ความสะดวกแก่พนักงานเจ้าหน้าที่ตามสมควร กรณีที่พนักงานเจ้าหน้าที่เข้าไปในสถานที่ตามความในวรรคก่อน ถ้าไม่เป็นการเร่งด่วนให้แจ้งเป็นหนังสือให้ผู้ครอบครองสถานที่ทราบล่วงหน้าตามเวลาอันสมควร
sectionNo: 18
content: มาตรา ๑๘ ในการปฏิบัติหน้าที่ของพนักงานเจ้าหน้าที่ตามความในมาตรา ๑๗ พนักงานเจ้าหน้าที่ต้องแสดงบัตรประจำตัวซึ่งต้องมีรายการตามที่กำหนดในกฎกระทรวงแก่บุคคลผู้เกี่ยวข้อง
sectionNo: 19
content: มาตรา ๑๙ ให้พนักงานเจ้าหน้าที่ตามความในพระราชบัญญัตินี้ เป็นเจ้าพนักงานตามความในกฎหมายลักษณะอาญา
sectionNo: 20
content: มาตรา ๒๐ พนักงานเจ้าหน้าที่มีอำนาจที่จะใช้สอยหรือเข้าครอบครองอสังหาริมทรัพย์ในความครอบครอง ของบุคคลใด ๆ ซึ่งมิใช่เคหสถานของเอกชน เป็นการชั่วคราว ภายใต้เงื่อนไขดังต่อไปนี้ (๑) การใช้สอยนั้นเป็นการจำเป็นสำหรับการสำรวจแหล่งผลิต ระบบการผลิต ระบบการจำหน่ายพลังงาน
sectionNo: 20
content: และการป้องกันภยันตรายหรือความเสียหายอันเกิดแก่การผลิตหรือการจำหน่ายพลังงาน และ (๒) ได้แจ้งให้เจ้าของหรือผู้ครอบครองอสังหาริมทรัพย์ทราบล่วงหน้าตามเวลาอันสมควร ถ้าสามารถทำได้
sectionNo: 20
content: ถ้ามีความเสียหายเกิดขึ้นแก่เจ้าของหรือผู้ครอบครองอสังหาริมทรัพย์หรือผู้ทรงสิทธิ์อื่นเนื่องจากการกระทำของพนักงานเจ้าหน้าที่ดังกล่าวในวรรคหนึ่ง บุคคลเช่นว่านั้นย่อมเรียกค่าทดแทนจากการพลังงานแห่งชาติได้ และถ้าไม่สามารถตกลงกันในจำนวนค่าทดแทน ให้มอบข้อพิพาทให้อนุญาโตตุลาการวินิจฉัย
sectionNo: 20
content: โดยให้นำบทบัญญัติแห่งประมวลกฎหมายวิธีพิจารณาความแพ่งมาใช้บังคับ
sectionNo: 21
content: มาตรา ๒๑ เมื่อมีความจำเป็นที่จะต้องได้มาซึ่งอสังหาริมทรัพย์เพื่อใช้ในระบบการผลิต ขยายระบบการผลิต หรือการจำหน่ายพลังงาน ถ้ามิได้ตกลงในเรื่องการโอนไว้เป็นอย่างอื่น ให้ดำเนินการเวนคืนตามกฎหมายว่าด้วยการเวนคืนอสังหาริมทรัพย์
sectionNo: 22
content: มาตรา ๒๒ เมื่อมีความจำเป็นเพื่อประโยชน์แก่ชุมนุมชน ให้การพลังงานแห่งชาติมีอำนาจเดินสายหรือท่อพลังงานไปใต้ เหนือ ตาม หรือข้ามพื้นดินของบุคคลใด ๆ หรือปัก ตั้งเสาหรืออุปกรณ์ ลงในหรือบนพื้นดินของบุคคลใด ๆ ในเมื่อพื้นดินนั้นไม่ใช่พื้นดินอันเป็นที่ตั้งโรงเรีอน
sectionNo: 22
content: ในกรณีที่ต้องใช้ที่ดินตอนใดตอนหนึ่งเพื่อกระทำการดังกล่าวในวรรคก่อน ให้การพลังงานแห่งชาติจ่ายค่าตอบแทนในการใช้ที่ดินนั้นแก่เจ้าของหรือผู้ครอบครองโดยจำนวนเงินอันเป็นธรรม เว้นแต่เจ้าของหรือผู้ครอบครองเป็นผู้ได้รับประโยชน์ในการกระทำนั้นอยู่ด้วย
sectionNo: 23
content: มาตรา ๒๓ เพื่อประโยชน์แก่ชุมนุมชน ให้การพลังงานแห่งชาติมีอำนาจเดินสายหรือท่อพลังงานติดไปตามส่วนแห่งสิ่งก่อสร้างของบุคคลใด ๆ ที่อยู่เหนือหรือติดกับทางสัญจรของประชาชน
sectionNo: 24
content: มาตรา ๒๔ ก่อนที่การพลังงานแห่งชาติจะดำเนินการตามมาตรา ๒๒ หรือมาตรา ๒๓ ให้การพลังงานแห่งชาติแจ้งเป็นหนังสือให้เจ้าของหรือผู้ครอบครองทรัพย์สินที่เกี่ยวข้องทราบ เจ้าของหรือผู้ครอบครองทรัพย์สินนั้นอาจยื่นคำร้องแสดงเหตุที่ไม่สมควรทำเช่นนั้นไปยังคณะกรรมการเพื่อพิจารณาวินิจฉัยได้ภายในกำหนดเวลาสิบห้าวัน
sectionNo: 24
content: นับแต่วันที่ได้รับหนังสือแจ้งคำวินิจฉัยของคณะกรรมการให้เป็นที่สุด
sectionNo: 25
content: มาตรา ๒๕ เพื่อประโยชน์แห่งความปลอดภัยในการส่งพลังงาน ให้การพลังงานแห่งชาติมีอำนาจตัดต้น กิ่ง หรือรากของต้นไม้ซึ่งอยู่ใกล้สายหรือท่อพลังงานหรืออุปกรณ์ได้ แต่ต้องแจ้งให้เจ้าของหรือผู้ครอบครองต้นไม้ได้ทราบล่วงหน้าภายในเวลาอันสมควร ในกรณีที่ต้นไม้นั้นมีอยู่ก่อนเวลาเดินสายหรือท่อพลังงาน หรือปัก
sectionNo: 25
content: ตั้งเสาหรืออุปกรณ์ให้การพลังงานแห่งชาติใช้ค่าสินไหมทดแทนให้แก่ผู้มีส่วนได้เสียในต้นไม้เท่าที่ต้องเสียหายเพราะการกระทำนั้น
sectionNo: 26
content: มาตรา ๒๖ ถ้าเจ้าของหรือผู้ครอบครองทรัพย์สินที่เกี่ยวข้องประสงค์จะก่อสร้างหรือกระทำกิจกรรมใด ๆ ลงในที่ดินซึ่งมีสายหรือท่อพลังงานหรืออุปกรณ์กีดขวางอยู่ เจ้าของหรือผู้ครอบครองทรัพย์สินนั้นชอบที่จะร้องขอต่อการพลังงานแห่งชาติให้ย้าย ถอน เปลี่ยนแปลง แก้ไขสิ่งที่กีดขวางนั้นได้
sectionNo: 26
content: เมื่อเป็นการสมควรก็ให้การพลังงานแห่งชาติจัดการตามคำร้องขอนั้น
sectionNo: 27
content: มาตรา ๒๗ พนักงานเจ้าหน้าที่อาจเข้าไปในสถานที่ของบุคคลใด ๆ ในกรณีจำเป็นเพื่อตรวจ ซ่อมแซม หรือแก้ไข สายหรือท่อพลังงาน หรืออุปกรณ์ ในเวลาหนึ่งเวลาใดก็ได้ เมื่อได้แจ้งให้เจ้าของหรือผู้ครอบครองทราบแล้ว
sectionNo: 28
content: มาตรา ๒๘ ในการกระทำกิจการต่าง ๆ ตามความในมาตรา ๒๒ มาตรา ๒๓ มาตรา ๒๕ มาตรา ๒๖ หรือมาตรา ๒๗ พนักงานเจ้าหน้าที่จะต้องพยายามมิให้เกิดความเสียหาย แต่ถ้าเกิดความเสียหายขึ้น การพลังงานแห่งชาติจะต้องรับผิดเพื่อความเสียหายนั้น
sectionNo: 29
content: มาตรา ๒๙ อำนาจและหน้าที่ตามความในมาตรา ๒๒ มาตรา ๒๓ มาตรา ๒๔ มาตรา ๒๕ มาตรา ๒๖ และมาตรา ๒๗ การพลังงานแห่งชาติอาจมอบให้องค์การพลังงานไปดำเนินการได้ เมื่อการพลังงานแห่งชาติได้มอบอำนาจและหน้าที่ดังกล่าวในวรรคก่อนไปให้องค์การพลังงานใดแล้ว
sectionNo: 29
content: ให้องค์การพลังงานและพนักงานองค์การพลังงานนั้นมีอำนาจและหน้าที่ในเขตของตน เช่นเดียวกับการพลังงานแห่งชาติและพนักงานเจ้าหน้าที่ เว้นแต่การวินิจฉัยคำร้องของเจ้าของหรือผู้ครอบครองทรัพย์สินที่เกี่ยวข้องตามมาตรา ๒๔ หรือมาตรา ๒๖
sectionNo: 29
content: เมื่อเจ้าของหรือผู้ครอบครองทรัพย์สินที่เกี่ยวข้องไม่พอใจในคำวินิจฉัยขององค์การพลังงาน ก็ให้ยื่นคำร้องไปยังคณะกรรมการ และให้คณะกรรมการมีอำนาจสั่งองค์การพลังงานให้ปฏิบัติการไปตามที่เห็นสมควร หรือสั่งให้ยกคำร้องของผู้ร้องนั้นเสีย ในการปฏิบัติหน้าที่ในเขตของตน
sectionNo: 29
content: ให้ถือว่าพนักงานองค์การพลังงานที่ได้รับมอบอำนาจและหน้าที่จากการพลังงานแห่งชาติตามความในมาตรานี้เป็นพนักงานเจ้าหน้าที่
sectionNo: 30
content: มาตรา ๓๐ เมื่อเป็นการสมควรที่จะกำหนดเขตใดเป็นเขตพลังงาน ให้ประกาศโดยพระราชกฤษฎีกา
sectionNo: 31
content: มาตรา ๓๑ พลังงานประเภทใด โดยขนาดและวิธีการผลิต การใช้อย่างใด เพียงใด จะให้เป็นพลังงานควบคุมให้กำหนดโดยพระราชกฤษฎีกา
sectionNo: 32
content: มาตรา ๓๒ ภายในเขตพลังงาน ห้ามมิให้บุคคลใดกระทำการใด ๆ อันอาจเป็นการขัดขวางต่อการผลิตพลังงาน ควบคุม หรือทำให้การผลิตพลังงานควบคุมได้พลังงานควบคุมน้อยลง เพื่อประโยชน์แห่งบทบัญญัติในวรรคก่อน ให้การพลังงานแห่งชาติประกาศในราชกิจจานุเบกษาให้ทราบว่า การกระทำใดอาจขัดขวางต่อการผลิตพลังงานควบคุม
sectionNo: 32
content: หรือทำให้การผลิตพลังงานควบคุมได้พลังงานควบคุมลดน้อยลง
sectionNo: 33
content: มาตรา ๓๓ การพลังงานแห่งชาติมีอำนาจที่จะห้ามหรือกำจัดการใช้วัตถุดิบหรือวัตถุธรรมชาติอันจำเป็นต้องใช้ในการผลิตพลังงาน หรือกำหนดให้ผู้ประสงค์ใช้วัตถุดิบหรือวัตถุธรรมชาติดังกล่าวมาขออนุญาตต่อการพลังงานแห่งชาติ การพลังงานแห่งชาติมีอำนาจที่จะอนุญาต หรือไม่อนุญาต หรืออนุญาตภายใต้เงื่อนไขใด ๆ ก็ได้ การห้าม
sectionNo: 33
content: การจำกัด และการกำหนดให้ขออนุญาตใช้วัตถุดิบหรือวัตถุธรรมชาติ อันเป็นที่มา แห่งพลังงานตามความในวรรคก่อน ให้ประกาศในราชกิจจานุเบกษา
sectionNo: 34
content: มาตรา ๓๔ ห้ามมิให้ผู้ใดทำการผลิต หรือขยายการผลิตพลังงานควบคุมในเขตพลังงาน เว้นแต่จะได้รับอนุญาตจากการพลังงานแห่งชาติ การขออนุญาตและการอนุญาตให้เป็นไปตามหลักเกณฑ์และวิธีการที่กำหนดในกฎกระทรวง การผลิตพลังงานควบคุมใดซึ่งจะต้องได้รับอนุญาตจากรัฐบาลหรือรับสัมปทานตามกฎหมายอื่น
sectionNo: 34
content: จะต้องได้รับอนุญาตจากรัฐบาลหรือรับสัมปทานตามกฎหมายนั้นด้วย ความในมาตรานี้มิให้ใช้บังคับแก่ผู้ทำการผลิตพลังงานควบคุม ซึ่งได้รับอนุญาตจากรัฐบาล หรือรับสัมปทานอยู่แล้วในวันใช้บังคับพระราชบัญญัตินี้
sectionNo: 35
content: มาตรา ๓๕ ในกรณีที่มีการขออนุญาตผลิตพลังงานควบคุม ให้การพลังงานแห่งชาติพิจารณาโดยไม่ชักช้า และมีอำนาจที่จะอนุญาต หรือไม่อนุญาต หรืออนุญาตภายในเงื่อนไขใด ๆ ก็ได้ เงื่อนไขที่จะพึงกำหนดให้ผู้ได้รับอนุญาตผลิตพลังงานควบคุมปฏิบัติ ภายหลังที่ได้รับอนุญาตแล้วตามความในวรรคก่อนให้รวมถึง (๑)
sectionNo: 35
content: อัตราค่าตอบแทนอย่างสูงซึ่งจะพึงเรียกจากผู้ใช้พลังงานควบคุม (๒) การกำหนดเขตของบริเวณการจ่าย และขนาดของเครื่องที่จะติดตั้งทำการผลิต และ (๓) การดำเนินการให้ถูกต้องตามหลักวิชา เช่น การวางสาย การป้องกันเพลิง การป้องกันความเสียหายของเครื่องจักร การป้องกันภยันตราย
sectionNo: 35
content: การกำหนดประเภทของวัตถุดิบหรือวัตถุธรรมชาติที่ใช้ในการผลิตพลังงานควบคุม วิธีประหยัดการใช้วัตถุดิบหรือวัตถุธรรมชาติดังกล่าว
sectionNo: 36
content: มาตรา ๓๖ เงื่อนไขที่มีลักษณะทั่วไปอันพึงกำหนดให้ผู้ผลิตพลังงานปฏิบัตินั้น ให้กำหนดในกฎกระทรวง
sectionNo: 37
content: มาตรา ๓๗ กรณีดังต่อไปนี้อยู่ในลักษณะที่ไม่พึงอนุญาตให้ผลิตพลังงานควบคุม กล่าวคือ (๑) การผลิตพลังงานควบคุมตามที่ขออนุญาตไม่เป็นการประหยัดวัตถุดิบหรือวัตถุธรรมชาติซึ่งใช้ในการนั้น (๒) การผลิตพลังงานควบคุมนั้น ผลิตได้แพงกว่าหรือเท่ากับแหล่งผลิตอื่น
sectionNo: 37
content: ในเมื่อการพลังงานแห่งชาติเห็นว่ายังไม่มีความจำเป็นที่จะต้องผลิตพลังงานควบคุม (๓) การผลิตพลังงานควบคุมนั้นจะเป็นภยันตราย (๔) การผลิตพลังงานควบคุมนั้นจะเป็นการเสื่อมเสียเศรษฐกิจของชาติ หรือ (๕) การผลิตพลังงานควบคุมนั้นไม่ถูกต้องตามหลักวิชา
sectionNo: 38
content: มาตรา ๓๘ ในกรณีที่อาจเกิดการขาดแคลนพลังงานควบคุมเป็นครั้งคราวภายในเขตพลังงาน การพลังงานแห่งชาติมีอำนาจที่จะสั่งให้ลดการผลิต การจำหน่าย หรือการใช้พลังงานควบคุมตามความเหมาะสม หรือสั่งให้เปลี่ยนประเภทของวัตถุดิบ หรือวัตถุธรรมชาติที่ใช้ในการผลิตพลังงานควบคุม
sectionNo: 38
content: ไม่ว่าการผลิตพลังงานควบคุมนั้นจะได้เริ่มกระทำก่อนหรือหลังวันใช้บังคับพระราชบัญญัตินี้
sectionNo: 39
content: มาตรา ๓๙ การพลังงานแห่งชาติมีอำนาจที่จะสั่งเป็นหนังสือให้ผู้ผลิตพลังงานควบคุมในเขตพลังงานอยู่ก่อนวันใช้บังคับพระราชบัญญัตินี้ปฏิบัติดังต่อไปนี้ (๑) เสนอแผนที่แสดงแหล่งผลิตพลังงานควบคุม แผนผังการก่อสร้างโรงผลิต เครื่องจักรที่ใช้ในการผลิต วิธีจำหน่ายพลังงานควบคุม วิธีป้องกันเพลิง
sectionNo: 39
content: และป้องกันความเสียหายของเครื่องจักร หรือวิธีดำเนินการเพื่อความปลอดภัยแก่สาธารณชน (๒) เสนอรายละเอียดเกี่ยวกับประเภทและปริมาณวัตถุดิบ หรือวัตถุธรรมชาติที่ต้องใช้ในการผลิตพลังงานควบคุม (๓) เสนออัตราค่าตอบแทนที่เรียกร้องจากผู้ใช้พลังงานควบคุม (๔) เสนอผลของการผลิตพลังงานควบคุมในปัจจุบัน (๕)
sectionNo: 39
content: เสนอโครงการที่จะดำเนินการผลิตพลังงานควบคุมในภายหน้า
sectionNo: 40
content: มาตรา ๔๐ เมื่อได้ดำเนินการตามมาตรา ๓๙ แล้ว การพลังงานแห่งชาติมีอำนาจสั่งเป็นหนังสือให้ผู้ผลิตพลังงานควบคุมในเขตพลังงานอยู่ก่อนวันใช้บังคับพระราชบัญญัตินี้ ปฏิบัติการภายในกำหนดเวลาอันสมควร ดังต่อไปนี้ (๑) ปรับปรุง แก้ไข ดัดแปลงโรงงานหรือปัจจัยในการผลิตพลังงานควบคุมเพื่อให้ถูกต้องตามหลักวิชา
sectionNo: 40
content: เพื่อให้การผลิตพลังงานควบคุมได้เป็นไปโดยประหยัดวัตถุดิบหรือวัตถุธรรมชาติที่ใช้ในการผลิตพลังงานควบคุม เพื่อความปลอดภัยแก่สาธารณะชน หรือเพื่อให้เหมาะสมกับเศรษฐกิจของชาติ (๒) เปลี่ยนวัตถุดิบหรือวัตถุธรรมชาติที่ใช้ในการผลิตพลังงานควบคุม (๓) ขยาย
sectionNo: 40
content: หรือลดการผลิตพลังงานควบคุมเพื่อให้เหมาะสมกับความต้องการของประชาชน ในการสั่งให้ขยายการผลิต ให้สั่งได้เท่าที่เครื่องจักรของผู้ผลิตสามารถที่จะผลิตพลังงานควบคุมเพิ่มขึ้นได้ (๔) เรียกค่าตอบแทนจากผู้ใช้พลังงานควบคุมไม่เกินอัตราอย่างสูงที่การพลังงานแห่งชาติกำหนด (๕) เลิกการผลิตพลังงานควบคุม
sectionNo: 40
content: หรือซื้อพลังงานควบคุมจากการพลังงานแห่งชาติ หรือองค์การพลังงาน ในกรณีที่การพลังงานแห่งชาติ หรือองค์การพลังงานสามารถจำหน่ายพลังงานควบคุมให้ได้ในราคาอันถูกกว่า
sectionNo: 41
content: มาตรา ๔๑ เมื่อผู้ผลิตพลังงานควบคุมในเขตพลังงานอยู่ก่อนวันใช้บังคับพระราชบัญญัตินี้ ได้เสนอรายการตามมาตรา ๓๙ และการพลังงานแห่งชาติได้อนุมัติให้ดำเนินการผลิตพลังงานควบคุมต่อไปได้ โดยไม่ได้สั่งให้ปฏิบัติการตามมาตรา 40 หรือเมื่อการพลังงานแห่งชาติได้สั่งให้ปฏิบัติการอย่างใดตามมาตรา 40
sectionNo: 41
content: และผู้ผลิตพลังงานควบคุมได้ปฏิบัติการตามนั้นแล้ว ให้ถือว่าผู้ผลิตพลังงานควบคุมนั้นเป็นผู้ได้รับอนุญาตให้ผลิตพลังงานควบคุมตามพระราชบัญญัตินี้
sectionNo: 42
content: มาตรา ๔๒ เมื่อมีความจำเป็นที่จะป้องกันภยันตรายอันอาจเกิดแก่ผู้ใช้พลังงานควบคุม แก่คนงานซึ่งทำงานในการผลิตพลังงานควบคุม หรือสาธารณชน การพลังงานแห่งชาติมีอำนาจสั่งเป็นหนังสือให้ผู้ผลิตพลังงานควบคุมปฏิบัติการดังต่อไปนี้ (๑) เปลี่ยน ซ่อมแซม หรือบูรณะอาคาร เครื่องจักร อุปกรณ์ เครื่องมือ เครื่องใช้
sectionNo: 42
content: บรรดาที่ใช้ในการผลิตหรือการจำหน่ายพลังงานควบคุมเสียใหม่ (๒) จัดหา หรือสร้างสิ่งใด ๆ ซึ่งจะขจัดหรือป้องกันภยันตราย หรือ (๓) งดการผลิต การใช้ หรือการจำหน่ายพลังงานควบคุมในเขตใด ๆ เป็นการชั่วคราว จนกว่าจะได้ปฏิบัติตามคำสั่งตามความใน (๑) หรือ (๒)
sectionNo: 43
content: มาตรา ๔๓ เพื่ออนุวัตรให้การเป็นไปตามโครงการป้องกันราชอาณาจักร หรือโครงการอุตสาหกรรมแห่งชาติ หรือเพื่อประโยชน์ในทางเศรษฐกิจของชาติ การพลังงานแห่งชาติมีอำนาจสั่งเป็นหนังสือให้ผู้ผลิตพลังงานควบคุมปฏิบัติการดังต่อไปนี้ (๑) เปลี่ยนแปลงอัตราค่าตอบแทนจากผู้ใช้พลังงานควบคุมเสียใหม่
sectionNo: 43
content: หรือลดค่าตอบแทนดังกล่าวสำหรับการใช้พลังงานควบคุมประกอบอุตสาหกรรมหรือประกอบการขนส่งบางประเภท (๒) ดำเนินการใด ๆ เพื่อให้สามารถจำหน่ายพลังงานควบคุมให้แก่กิจการอุตสาหกรรม หัตถกรรม เกษตรกรรม พาณิชยกรรม หรือการขนส่งบรรดาที่ต้องใช้พลังงาน หรือให้แก่ย่านการค้าหรือสถานที่ใด ๆ (๓)
sectionNo: 43
content: งดหรือลดการจำหน่ายพลังงานควบคุมในเขตบางเขต เพื่อนำพลังงานควบคุมมาจำหน่ายในเขตที่ในทางเศรษฐกิจมีความต้องการใช้พลังงานมากกว่า (๔) เปลี่ยนแปลงอาคาร เครื่องจักร อุปกรณ์ เครื่องมือ เครื่องใช้ ในการผลิต หรือจำหน่ายพลังงานควบคุม เพื่อให้ผลิตพลังงานควบคุมได้มากขึ้น หรือเพื่อประหยัดค่าใช้จ่าย (๕)
sectionNo: 43
content: ขยายการผลิตพลังงานควบคุมให้มากขึ้น ในการที่การพลังงานแห่งชาติจะพึงใช้อำนาจตามมาตรานี้ให้คำนึงถึงความสามารถในการจัดหาทุนของผู้ผลิตพลังงานควบคุมด้วย การพลังงานแห่งชาติจะช่วยหาทุนเพื่อให้ผู้ผลิตพลังงานควบคุมสามารถปฏิบัติตามคำสั่งก็ได้
sectionNo: 2
content: หมวด ๒ องค์การพลังงาน
sectionNo: 1
content: ส่วนที่ ๑ การจัดตั้ง, ทุน และเงินสำรอง
sectionNo: 44
content: มาตรา ๔๔ เมื่อการพลังงานแห่งชาติเห็นสมควรที่จะจัดตั้งองค์การพลังงานใดขึ้นเพื่อดำเนินงานในการผลิตพลังงาน ให้จัดตั้งขึ้นโดยพระราชกฤษฎีกา ให้องค์การพลังงานซึ่งตั้งขึ้นตามความในวรรคก่อน เป็นนิติบุคคล การยุบเลิกองค์การพลังงานให้ทำโดย และให้เป็นไปตามพระราชกฤษฎีกา
sectionNo: 45
content: มาตรา ๔๕ พระราชกฤษฎีกาจัดตั้งองค์การพลังงานที่จะพึงตราขึ้นตามความในมาตรา ๔๕ ให้มีความดังต่อไปนี้ ๑. ชื่อขององค์การพลังงาน ๒. วัตถุประสงค์ขององค์การพลังงาน ๓. เงินที่รัฐจ่ายให้เป็นทุนแก่องค์การพลังงาน
sectionNo: 46
content: มาตรา ๔๖ ให้องค์การพนักงานมีอำนาจกระทำการต่าง ๆ ภายในขอบวัตถุประสงค์ตามที่ระบุไว้ในพระราชกฤษฎีกา และอำนาจเช่นว่านี้ให้รวมถึง (๑) สร้าง ซื้อ จัดหา จำหน่าย เช่า ให้เช่า ให้เช่าซื้อและดำเนินงานเกี่ยวกับเครื่องใช้ บริการ และความสะดวกต่าง ๆ ของกิจการพลังงาน (๒) ซื้อ จัดหา เช่า ให้เช่า ถือกรรมสิทธิ์
sectionNo: 46
content: ครอบครอง จำหน่าย หรือดำเนินงานเกี่ยวกับทรัพย์สินใด ๆ (๓) กำหนดอัตราค่าตอบแทนพลังงาน บริการ และความสะดวกต่าง ๆ ขององค์การพลังงาน และจัดระเบียบวิธีชำระเงิน (๔) จัดระเบียบเกี่ยวกับความปลอดภัยในการรักษาทรัพย์สิน และเส้นทางส่งพลังงานขององค์การพลังงาน (๕) กู้ยืมเงิน
sectionNo: 47
content: มาตรา ๔๗ ทุนประเดิมขององค์การพลังงาน ให้ประกอบด้วย (๑) เงินที่ได้รับจากรัฐบาลตามที่ระบุไว้ในพระราชกฤษฎีกาออกตามความในมาตรา ๔๕ (๒) เงินหรือทรัพย์สินที่การพลังงานแห่งชาติโอนให้หรือให้กู้ยืม (๓) เงินกู้ภายในประเทศ เงินกู้จากต่างประเทศ หรือเงินกู้อื่นใดตามที่รัฐบาลจะได้อนุมัติ
sectionNo: 48
content: มาตรา ๔๘ ทรัพย์สินขององค์การพลังงานไม่อยู่ในความรับผิดแห่งการบังคับคดี
sectionNo: 49
content: มาตรา ๔๙ ให้ประธานกรรมการ กรรมการ ผู้ว่าการ และพนักงานองค์การพลังงาน เป็นเจ้าพนักงานตามความหมายแห่งกฎหมายลักษณะอาญา
sectionNo: 50
content: มาตรา ๕๐ เงินสำรองขององค์การพลังงานให้ประกอบด้วยเงินสำรองเผื่อขาดและเงินสำรองอื่น ๆ เพื่อความประสงค์แต่ละอย่างโดยเฉพาะ เช่น ค่าเสื่อมราคาถ้าทำให้ดีขึ้นเป็นต้น ตามแต่คณะกรรมการองค์การพลังงานจะเห็นสมควร
sectionNo: 51
content: มาตรา ๕๑ ให้องค์การพลังงานเปิดบัญชีเงินฝากไว้กับธนาคารตามระเบียบของคณะกรรมการองค์การพลังงาน ซึ่งได้รับความเห็นชอบจากการพลังงานแห่งชาติ
sectionNo: 2
content: ส่วนที่ ๒ การกำกับ การควบคุม และการบริหาร
sectionNo: 52
content: มาตรา ๕๒ ให้การพลังงานแห่งชาติมีอำนาจและหน้าที่กำกับโดยทั่วไปซึ่งกิจการขององค์การพลังงาน และเพื่อประโยชน์แห่งการนี้ จะสั่งให้องค์การพลังงานชี้แจงข้อเท็จจริง แสดงความคิดเห็น หรือทำรายงานยื่นก็ได้
sectionNo: 53
content: มาตรา ๕๓ ให้มีคณะกรรมการองค์การพลังงานขึ้นคณะหนึ่งประกอบด้วย ประธานกรรมการหนึ่งคน และกรรมการอื่นอีกไม่น้อยกว่าหกคน แต่ไม่เกินสิบสี่คน โดยมีผู้ว่าการองค์การพลังงานเป็นกรรมการโดยตำแหน่ง ให้การพลังงานแห่งชาติเป็นผู้แต่งตั้งประธานกรรมการและกรรมการองค์การพลังงาน โดยอนุมัติคณะรัฐมนตรี
sectionNo: 54
content: มาตรา ๕๔ คณะกรรมการองค์การพลังงานมีอำนาจและหน้าที่วางนโยบายและควบคุมดูแลโดยทั่วไปซึ่งกิจการขององค์การพลังงาน อำนาจและหน้าที่เช่นว่านี้ให้รวมถึง (๑) วางข้อบังคับเกี่ยวกับการต่าง ๆ ตามความในมาตรา ๔๖ (๒) วางข้อบังคับเกี่ยวกับการประชุมและดำเนินกิจการของคณะกรรมการ (๓) วางข้อบังคับเกี่ยวกับอัตราเงินเดือน
sectionNo: 54
content: การบรรจุ การแต่งตั้ง และการถอดถอนพนักงานองค์การพลังงาน และ (๔) กำหนดค่าตอบแทนการใช้พลังงาน บริการ และความสะดวกต่าง ๆ ขององค์การพลังงาน
sectionNo: 55
content: มาตรา ๕๕ ให้ประธานกรรมการและกรรมการองค์การพลังงานดำรงตำแหน่งห้าปี เว้นแต่ในวาระเริ่มแรกเมื่อครบกำหนดสองปี ให้จับสลากออกจากตำแหน่งกึ่งหนึ่ง เศษของกึ่งให้ปัดทิ้งเสีย ผู้ที่พ้นจากตำแหน่งจะได้รับการแต่งตั้งอีกก็ได้
sectionNo: 56
content: มาตรา ๕๖ ประธานกรรมการและกรรมการองค์การพลังงานย่อมได้รับประโยชน์ตอบแทนตามที่การพลังงานแห่งชาติกำหนด โดยอนุมัติคณะรัฐมนตรี
sectionNo: 57
content: มาตรา ๕๗ ให้นำความในมาตรา ๙ มาตรา ๑๐ มาตรา ๑๑ และมาตรา ๑๒ มาใช้บังคับแก่องค์การพลังงานโดยอนุโลม
sectionNo: 58
content: มาตรา ๕๘ ให้คณะกรรมการองค์การพลังงานเป็นผู้แต่งตั้งผู้ว่าการองค์การพลังงานหนึ่งคน ให้ผู้ว่าการองค์การพลังงานได้รับเงินเดือนตามที่คณะกรรมการองค์การพลังงานกำหนด และอยู่ในตำแหน่งได้จนกว่าคณะกรรมการองค์การพลังงานจะให้ออกจากตำแหน่ง การแต่งตั้ง การกำหนดเงินเดือน และการให้ออกจากตำแหน่งตามมาตรานี้
sectionNo: 58
content: ต้องได้รับความเห็นชอบจากการพลังงานแห่งชาติ
sectionNo: 59
content: มาตรา ๕๙ ผู้ว่าการองค์การพลังงานเป็นผู้บริหารกิจการขององค์การพลังงานให้เป็นไปตามนโยบายที่คณะกรรมการองค์การพลังงานกำหนด และมีอำนาจบังคับบัญชาพนักงานองค์การพลังงานทุกตำแหน่ง ผู้ว่าการองค์การพลังงานต้องรับผิดชอบต่อคณะกรรมการองค์การพลังงานในการจัดการและดำเนินงานขององค์การพลังงาน
sectionNo: 60
content: มาตรา ๖๐ ในกิจการที่เกี่ยวกับบุคคลภายนอก ผู้ว่าการองค์การพลังงานเป็นผู้กระทำในนามขององค์การพลังงาน และเพื่อการนี้ผู้ว่าการองค์การพลังงานอาจมอบอำนาจให้ผู้แทนองค์การพลังงานหรือบุคคลใด ๆ ปฏิบัติกิจการเฉพาะอย่างแทนได้ แต่ทั้งนี้ให้เป็นไปตามข้อบังคับที่คณะกรรมการองค์การพลังงานกำหนด
sectionNo: 61
content: มาตรา ๖๑ เมื่อผู้ว่าการองค์การพลังงานไม่สามารถปฏิบัติหน้าที่ได้ด้วยเหตุหนึ่งเหตุใด ให้คณะกรรมการองค์การพลังงานแต่งตั้งพนักงานองค์การพลังงานคนหนึ่งขึ้นเป็นผู้ทำการแทนผู้ว่าการองค์การพลังงานชั่วคราว ให้ผู้ทำการแทนผู้ว่าการองค์การพลังงานมีอำนาจและหน้าที่อย่างเดียวกับผู้ว่าการองค์การพลังงาน
sectionNo: 61
content: ในระหว่างที่ทำการแทนนั้น
sectionNo: 62
content: มาตรา ๖๒ ประธานกรรมการ กรรมการ ผู้ว่าการ และพนักงานองค์การพลังงานอาจได้รับเงินรางวัลตามระเบียบที่คณะรัฐมนตรีกำหนด
sectionNo: 3
content: ส่วนที่ ๓ ความสัมพันธ์กับการพลังงานแห่งชาติ
sectionNo: 63
content: มาตรา ๖๓ องค์การพลังงานจะต้องได้รับความเห็นชอบจากการพลังงานแห่งชาติก่อน จึงจะดำเนินการดังต่อไปนี้ได้ (๑) สร้างสถานที่ผลิตพลังงาน สายส่งศักย์สูงและสถานที่จ่ายพลังงาน (๒) เลิกใช้สถานที่หรือแหล่งผลิตพลังงาน (๓) เพิ่มหรือลดทุน (๔) กู้ยืมเงิน (๕) จำหน้าอสังหาริมทรัพย์
sectionNo: 64
content: มาตรา ๖๔ ให้องค์การพลังงานจัดทำงบประมาณประจำปีตามระเบียบของกระทรวงการคลัง แยกเป็นงบลงทุนและงบทำการ สำหรับงบลงทุนให้นำเสนอการพลังงานแห่งชาติเพื่อพิจารณาและให้ความเห็นชอบ ส่วนงบทำการให้เสนอการพลังงานแห่งชาติเพื่อทราบ
sectionNo: 65
content: มาตรา ๖๕ รายได้ที่องค์การพลังงานได้รับจากการดำเนินงาน ให้เป็นขององค์การพลังงานสำหรับเป็นค่าใช้จ่ายต่าง ๆ ในกรณีที่องค์การพลังงานได้กำไร เมื่อได้กันไว้เป็นเงินสำรองตามที่คณะรัฐมนตรีอนุมัติแล้ว ให้นำส่งเป็นรายได้ของรัฐ
sectionNo: 4
content: ส่วนที่ ๔ การบัญชี การสอบ และการตรวจ
sectionNo: 66
content: มาตรา ๖๖ ให้องค์การพลังงานวางและถือไว้ซึ่งระบบการบัญชีอันถูกต้อง แยกตามประเภทงานส่วนที่สำคัญ มีการสอบบัญชีภายในเป็นประจำ และมีสมุดบัญชีลงรายการ (๑) การรับและจ่ายเงิน (๒) สินทรัพย์และหนี้สิน ซึ่งแสดงการงานที่เป็นอยู่ตามจริง และตามที่ควรตามประเภทงาน พร้อมด้วยข้อความอันเป็นเหตุที่มาของรายการนั้น ๆ
sectionNo: 67
content: มาตรา ๖๗ ทุกปี ให้การพลังงานแห่งชาติตั้งผู้สอบบัญชีคนหนึ่งหรือหลายคน เพื่อสอบและรับรองบัญชีขององค์การพลังงานเป็นปี ๆ ไป ห้ามมิให้ตั้งประธานกรรมการ กรรมการ ผู้ว่าการองค์การพลังงาน ผู้อื่นซึ่งเป็นผู้แทนขององค์การพลังงาน พนักงานองค์การพลังงาน หรือผู้มีส่วนได้เสียในการงานที่องค์การพลังงานจัดทำ
sectionNo: 67
content: เป็นผู้สอบบัญชี
sectionNo: 68
content: มาตรา ๖๘ ผู้สอบบัญชีมีอำนาจตรวจสอบสรรพสมุดบัญชีและเอกสาร หลักฐานขององค์การพลังงานในเวลาอันสมควรได้ทุกเมื่อ และเพื่อการสอบบัญชี ให้มีอำนาจไต่ถามสอบสวนประธานกรรมการ กรรมการ ผู้ว่าการองค์การพลังงานและผู้แทน หรือพนักงานองค์การพลังงาน
sectionNo: 69
content: มาตรา ๖๙ ผู้สอบบัญชีต้องทำรายงานว่าด้วยข้อความ คำชี้แจงอันสมควรแก่การสอบบัญชีที่ได้รับ ตลอดจนความสมบูรณ์ของสมุดบัญชีที่องค์การพลังงานรักษาอยู่ และต้องแถลงด้วยว่า (๑) งบดุลและบัญชีซึ่งตรวจสอบนั้นถูกต้องตรงกับสมุดบัญชีเพียงไร หรือไม่ (๒)
sectionNo: 69
content: งบดุลและบัญชีซึ่งตรวจสอบนั้นแสดงการงานขององค์การพลังงานที่เป็นอยู่ตามความเป็นจริงและตามที่สมควร ตามข้อความคำชี้แจง และความรู้ของผู้สอบบัญชีเพียงไร หรือไม่
sectionNo: 71
content: มาตรา ๗๑ ภายในหนึ่งร้อยห้าสิบวันหลังจากวันสิ้นปีบัญชีขององค์การพลังงาน องค์การพลังงานจะต้องโฆษณารายงานประจำปี แสดงบัญชีงบดุล บัญชีทำการ และบัญชีกำไรขาดทุน เพียงสิ้นปีบัญชี พร้อมกับรายงานของผู้สอบบัญชีที่การพลังงานแห่งชาติตั้งขึ้นตามความในมาตรา ๖๗
sectionNo: 3
content: หมวด ๓ บทกำหนดโทษ
sectionNo: 72
content: มาตรา ๗๒ ผู้ใด (๑) ไม่ปฏิบัติตามคำเรียกของการพลังงานแห่งชาติตามความในมาตรา ๑๖ (๒) ขัดขวางการกระทำของพนักงานเจ้าหน้าที่ตามความในมาตรา ๑๗ หรือ ๒๐ (๓) ไม่ให้ความสะดวกแก่พนักงานเจ้าหน้าที่ตามความในมาตรา ๑๗ หรือ (๔) ขัดขวางการกระทำของการพลังงานแห่งชาติหรือองค์การพลังงาน ตามความในมาตรา ๒๒ มาตรา ๒๓ มาตรา
sectionNo: 72
content: ๒๕ หรือมาตรา ๒๗ มีความผิดต้องระวังโทษปรับไม่เกินหนึ่งพันบาท หรือจำคุกไม่เกินหกเดือน หรือทั้งปรับทั้งจำ
sectionNo: 73
content: มาตรา ๗๓ ผู้ใดฝ่าฝืนมาตรา ๓๒ หรือมาตรา ๓๓ หรือไม่ปฏิบัติตามเงื่อนไขที่การพลังงานแห่งชาติกำหนดตามมาตรา ๓๓ หรือมาตรา ๓๕ มีความผิดต้องระวังโทษปรับไม่เกินหนึ่งหมื่นบาท หรือจำคุกไม่เกินหนึ่งปี หรือทั้งปรับทั้งจำ
sectionNo: 74
content: มาตรา ๗๔ ผู้ใดฝ่าฝืนมาตรา ๓๔ มีความผิดต้องระวางโทษปรับไม่เกินสองหมื่นบาท หรือจำคุกไม่เกินสองปี หรือทั้งปรับทั้งจำ
sectionNo: 75
content: มาตรา ๗๕ ผู้ใดไม่ปฏิบัติตามคำสั่งของการพลังงานแห่งชาติตามความในมาตรา ๓๘ มาตรา ๓๙ มาตรา ๔๐ มาตรา ๔๒ หรือมาตรา ๔๓ มีความผิดต้องระวังโทษปรับไม่เกินหนึ่งหมื่นบาท หรือจำคุกไม่เกินหกเดือน หรือทั้งปรับทั้งจำ
sectionNo: 76
content: มาตรา ๗๖ ให้ศาลที่พิจารณาพิพากษาคดีอาญามีอำนาจสั่งให้ผู้กระทำผิดปฏิบัติการให้เป็นไปตามหน้าที่ที่มีอยู่ตามพระราชบัญญัตินี้ และถ้าจำเป็นจะให้การพลังงานแห่งชาติจัดทำแทน โดยให้ผู้กระทำผิดออกค่าใช้จ่ายก็ได้
content: ผู้รับสนองพระบรมราชโองการ จอมพล ป. พิบูลสงคราม นายกรัฐมนตรี
sectionNo: ฉบับที่ 2
content: พระราชบัญญัติการพลังงานแห่งชาติ (ฉบับที่ ๒) พ.ศ. ๒๕๒๒
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
content: หมายเหตุ :-เหตุผลในการประกาศใช้พระราชบัญญัติฉบับนี้ คือ โดยที่การพลังงานแห่งชาติได้โอนมาสังกัดกระทรวงพัฒนาการแห่งชาติ แต่ละรัฐมนตรีว่าการกระทรวงพัฒนาการแห่งชาติซึ่งเป็นผู้รับผิดชอบในราชการของการพลังงานแห่งชาติ มิได้มีตำแหน่งเป็นกรรมการของคณะกรรมการพลังงานแห่งชาติด้วย
content: จึงจำเป็นต้องแก้ไขเพิ่มเติมกฎหมายว่าด้วยการพลังงานแห่งชาติ
sectionNo: ฉบับที่ 3
content: พระราชบัญญัติการพลังงานแห่งชาติ (ฉบับที่ ๓) พ.ศ. ๒๕๒๒
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
content: หมายเหตุ :-เหตุผลในการประกาศใช้พระราชบัญญัติฉบับนี้คือ โดยที่ได้มีการจัดตั้งกระทรวงวิทยาศาสตร์ เทคโนโลยีและการพลังงาน สมควรแก้ไขอำนาจหน้าที่ของเลขาธิการการพลังงานแห่งชาติ และให้รัฐมนตรีว่าการกระทรวงวิทยาศาสตร์ เทคโนโลยีและการพลังงาน เข้าร่วมเป็นกรรมการในคณะกรรมการการพลังงานแห่งชาติ
content: จึงจำเป็นต้องตราพระราชบัญญัตินี้ขึ้น
sectionNo: ฉบับที่ 4
content: พระราชบัญญัติการพลังงานแห่งชาติ (ฉบับที่ ๔) พ.ศ. ๒๕๒๒
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 5
content: มาตรา ๕ พระราชกฤษฎีกากำหนดเขตบริเวณที่ดินที่คิดว่าจะเวนคืนซึ่งออกโดยอาศัยอำนาจตามพระราชบัญญัติการพนักงานแห่งชาติ พ.ศ. ๒๔๙๖ ให้คงใช้บังคับได้ตามอายุของพระราชกฤษฎีกานั้น การเวนคืนและการปฏิบัติตามกฎหมายว่าด้วยการพลังงานแห่งชาติ ที่ได้ปฏิบัติไปแล้วก่อนวันใช้บังคับพระราชบัญญัตินี้ให้เป็นอันใช้ได้
sectionNo: 5
content: แต่การดำเนินการต่อไปให้ดำเนินการตามกฎหมายว่าด้วยการเวนคืนอสังหาริมทรัพย์
sectionNo: 6
content: มาตรา ๖ ให้รัฐมนตรีว่าการกระทรวงวิทยาศาสตร์ เทคโนโลยีและการพลังงานรักษาการตามพระราชบัญญัตินี้
content: หมายเหตุ :-เหตุผลในการประกาศใช้พระราชบัญญัติฉบับนี้ คือ โดยที่เป็นการสมควรยกเลิกบทบัญญัติว่าด้วยการเวนคืนอสังหาริมทรัพย์ที่บัญญัติไว้โดยเฉพาะในพระราชบัญญัติพลังงานแห่งชาติ พ.ศ ๒๔๙๖ เนื่องจากบทบัญญัติดังกล่าวซ้ำซ้อนกับบทบัญญัติในกฎหมายว่าด้วยการเวนคืนอสังหาริมทรัพย์ จึงจำเป็นต้องตราพระราชบัญญัตินี้